**Beskrivelse Skitseforslag**

**Januar 2015**

Musvågevejkarréens gården er i dag fordelt på en sydlig del kaldet ”Ørnekaréens gård” og

en række mindre opdelte arealer mod nord der grupperer sig omkring en

kirke.

Ørnekaréens gård har et stort samlet areal der omkranses af en meget

ensartet bygningsmasse og som domineres af et stort hævet græsareal mod

syd og et areal med skure og befæstede arealer til tøjtørring, vicevært affald,

cykler mv. mod nord.

Gården er befæstet med meget slidt asfalt/beton i et bredt bælte langs alle

facader.

Den nordlige del af gården domineres af en kirke der med hegn omkring sine

arealer deler denne del af gården op i mange mindre langstrakte dele.

Kirken har ikke ønsket at deltage i gårdrenoveringen, og det betragtes som en

forudsætning at dens arealer ikke inddrages i dent samlede forslag.

Dette giver anledning til at et gårdareal vest for kirken afskæres fra de øvrige

gårdarealer.

Derfor foreslås det at der etableres en forbindelse gennem kælderen i et

hjørne af Ørnekaréen.

Skitseforslagets overordnede motiv er et system af vandrender der forbinder

alle karéens gårdvendte tagnedløb med regnvandsbede, hvor al

overfladevand således nedsiver på stedet.

Vandrenderne markerer grænsen mellem de nære zoner langs facaden og de

mere fælles arealer i midten af gårdene.

Generelt etableres der mindre bede med især slyngplanter mod facaden og

belægningen tænkes at flette sammen med bede, hvor det er muligt i hele

gårdanlægget.

Midterarealerne i Ørnekaréens gård omdistribueres i forhold til solorientering,

således at de fælles opholdsarealer i højere grad kommer til at ligge i den

nordlige solbeskinnede del, mens de mere praktiske funktioner såsom

tøjtørring, nogle cykler og barnevogne får deres plads i den sydlige og

skyggefulde del af gården.

Det meste af den hævede plæne bevares og forsynes med en ny kant, nu i

siddehøjde , som muliggør ophold.

Mod syd etableres terrænbuler i græsset og kratbeplantning. Her kan

etableres ”uformelle” legeredskaber såsom rutsjebane på højen, hoppesten,

og klatre/ parkourstativer. I midten bevarer plænen sit nuværende niveau,

mens den mod nord vil hæve sig mod et nyt græstagsbeklædt cykelskur der

her vil afgrænses af en støttemur.

Langs cykelhalvttaget etableres en bred befæstet forbindelse mellem gårdens

to porte. I denne kan der etableres legebuler til løbehjul, mooncars mv.

Ørnekarrégårdens nordligste ende, der afgrænses af hegnet mod kirken,

gøres til det nye store fællesareal med træterrasser, der under dækket delvist

huser storskrald og danner væg mod viceværtens skur.

Her kan etableres flere steder til siddeophold, - der kan laves udekøkken og

på den øverste terrasse kan der etableres ”tagtomater” ,- plantekasser med

grøntsagsbede.

”Lærkegårdens” gård der ligger bag kirken bevarer efter ønske sin plæne

intakt. Her etableres ny befæstelse mod facaden. Der etableres tørrestativer

og mindre opholdsarealer. De eksisterende træer bevares her.

I de to nordligste gårde langs kirkens hegn etableres regnvandsbede og

mindre opholdsnicher langs hegnet, og belægningen udskiftes.

I den nordøstlige gård bevares et muret skur, hvor en del af cykelparkeringen

kan foregå.

Dagrenovation og genbrug samles i ”Molok” enheder,- nedgravede containere

på fortovet på hhv. Lærkevej og Musvågevej hvis det er muligt.